b'\n_START_ARTICLE_\nFriedrichswerdersche Kirche\n_START_PARAGRAPH_\nFriedrichswerdersche Kirche ligger p\xc3\xa5 Werderscher Markt i ortsteil Mitte i Berlins bydel Mitte. Schinkelplatz ligger \xc3\xb8st for kirken. _NEWLINE_Kirken ble oppf\xc3\xb8rt mellom 1824 og 1831 av Karl Friedrich Schinkel og var den f\xc3\xb8rste nygotiske kirken i byen. Som murstensbygg st\xc3\xa5r den i samme tradisjon som Marienkirche og Nikolaikirche p\xc3\xa5 \xc3\xb8stsiden av Spree._NEWLINE_Friedrichswerdersche Kirche ble brukt av flere konfesjoner (simultankirke). Det dreide seg om b\xc3\xa5de en forent pr\xc3\xb8yssisk og en franskreformert kirke._NEWLINE_I den andre verdenskrigen ble kirken sterkt skadet og gjenoppbygget f\xc3\xb8rst i 1980-\xc3\xa5rene. Friedrichswerdersche Kirche h\xc3\xb8rer idag til Berliner Nationalgalerie som er en del av Staatliche Museen zu Berlin, og tjener som museum for skulpturer fra det 19. \xc3\xa5rhundret.'